Motorfietsryer sterf in trompop botsingFoto: ER24 Werner Vermaak, woordvoerder van die ER24, het gesê die botsing het Saterdag in Helshoogtestraat plaasgevind. Volgens Vermaak het die motorfiets etlike meter ver van die erg beskadigde motor gelê. Die motorfietsryer het noodlottige beserings opgedoen en is op die toneel dood verklaar. Twee mans en twee vroue het ligte beserings opgedoen en is op die toneel behandel voor hulle na die Mediclinic Stellenbosch geneem is vir verdere mediese sorg. Die oorsaak van die ongeluk word ondersoek.